SKN เตรียมเคาะราคาไอพีโอ 12 ก.ย. เล็งเข้าเทรดปลายเดือนนี้
SKN เตรียมเคาะราคาไอพีโอ 12 ก.ย.60 คาดเทรดทันเดือนนี้ โดยมีบล.ทิสโก้ เป็นที่ปรึกษาทางการเงิน      
4 ก.ย. 2560

บริษัท ส.กิจชัย เอ็นเตอร์ไพรส์ จำกัด (มหาชน) หรือ SKN ระบุว่า บริษัทคาดว่าจะสรุปราคาเสนอขายหุ้นเพิ่มทุนต่อประชาชนทั่วไปครั้งแรก (IPO) ในวันที่ 12 ก.ย.60 และจะเปิดจองซื้อในช่วงวันที่ 15 ก.ย.60 โดยเสนอขายหุ้นสามัญเพิ่มทุนจำนวนไม่เกิน 200,000,000 หุ้น (คิดเป็น 25% ของหุ้นทั้งหมดหลังเสนอขาย)
โดยคาดว่าจะเข้าจดทะเบียนในตลาดหลักทรัพย์ได้ในช่วงปลายเดือน ก.ย.นี้ โดยมีบริษัทหลักทรัพย์ ทิสโก้ จำกัด เป็นที่ปรึกษาทางการเงิน
อนึ่ง SKN เป็นผู้ผลิตและจำหน่ายแผ่นใยไม้อัดความหนาแน่นปานกลาง (Medium Density Fiberboard) หรือที่เรียกกันโดยทั่วไปว่า แผ่นไม้เอ็มดีเอฟ